Politiken lancerede i går en indsamling for flygtningebørn i Danmark, som samtidigt er et særdeles kritisk modspil til regeringens integrationspolitik.

Men selv om indsamlingen kritiserer indgrebene i ydelserne for flygtninge, der træder i kraft idag, er integrationsminister Inger Støjberg (V) hverken sur eller tvær over den aktivistiske kampagne.

»Det er da en rigtigt fin indsamling. Politiken har som alle andre ret til at starte en privat indsamling. At de så bruger den platform de har til at nå folk, synes jeg, er helt okay«, siger Inger Støjberg.